एकदिवसीय अन्तर्राष्ट्रिय क्रिकेटमा एक इनिङमा बनेका ४००+ स्कोरहरूको सूची

एकदिवसीय अन्तर्राष्ट्रिय (ओडिआई) क्रिकेट अन्तर्राष्ट्रिय क्रिकेट परिषद (आइसिसी) का पुर्ण सदस्य राष्ट्र र शीर्ष ६ सहयोगी राष्ट्र बिच खेलिने अन्तर्राष्ट्रिय क्रिकेट हो । एकदिवसीय अन्तर्राष्ट्रिय क्रिकेटमा एक टिमलाई एउटामात्र इनिङ व्यवस्था हुन्छ, उक्त इनिङमा सिमित ओभर उपलब्ध हुन्छ । एकदिवसीय क्रिकेटमा अहिले एउटा इनिङ ५० ओभरको हुने व्यवस्था छ, पहिले एक इनिङमा ५५ र ६० ओभर हुनेगर्थ्यो । एकदिवसीय क्रिकेट लिस्ट ए क्रिकेट पनि हो, त्यसैले एकदिवसीय अन्तर्राष्ट्रिय क्रिकेटका सम्पूर्ण तथ्याङ्क तथा रेकर्डहरू लिस्ट एमा पनि रेकर्ड राखिन्छ । सबैभन्दा पहिलो एकदिवसीय अन्तर्राष्ट्रिय इङ्ल्यान्ड र अस्ट्रेलियाबिच जनवरी ५ १९७१ मा खेलिएको थियोे ।; त्यसपछि अहिलेसम्म २६ राष्ट्रबिच ३,००० भन्दा बढी एकदिवसीय अन्तर्राष्ट्रिय खेलहरू भइसकेका छन् । यो खेलसङ्ख्या यसरी लगातार बढ्नुका विभिन्न कारणहरू छन् जस्तै एकदिवसीय अन्तर्राष्ट्रिय खेल्ने राष्ट्रको सङ्ख्यामा वृद्धि, विभिन्न राष्ट्रका क्रिकेट बोर्डहरूले आफ्नो आम्दानी बढाउन खोज्नु आदि ।

एकदिवसीय अन्तर्राष्ट्रिय क्रिकेटको सङ्ख्यासंगै टिमले बनाउने समग्र रन पनि बढ्दै गइरहेको छ । यो क्रम विगत केही वर्षहरूमा अझ तिव्र रूपमा बढेको देखिन्छ, यसको कारण प्रविधिको विस्तार, नयाँनयाँ खेल्ने शैली, टि२० अन्तर्राष्ट्रिय क्रिकेटको सुरुवात आदि हुन सक्दछ । एकदिवसीय क्रिकेटमा कुनै पनि टिमले ४००+ रन बनाउनु भन्दा पहिले बनेको सबैभन्दा बढी एकदिवसीय क्रिकेटको स्कोर ३९८/५ हो, यो स्कोर श्रीलङ्काले केन्या विरुद्ध ६ मार्च १९९६ मा बनाएको थियो ।

सबैभन्दा पहिलोपटक ४०० रन दक्षिण अफ्रिका विरुद्ध अस्ट्रेलिया २००५-०६ शृङखलाको पाँचौं एकदिवसीय खेलमा बनेको हो । यो खेलमा दुवै टोलीले ४०० रन पार गरे र अस्ट्रेलिया एकदिवसीय अन्तर्राष्ट्रिय क्रिकेटमा ४०० भन्दा बढी रन बनाउने पहिलो टिम बन्न सफल भयो । यहि खेलमै दक्षिण अफ्रिकाले पनि ४००+ रनको लक्ष्य सफलता पूर्वक पूरा गर्यो।

ब्याटिङ पावरप्ले र अन्य फिल्डिङमा भएको विभिन्न प्रतिबन्धको कारणले ४००+ को अझ सहज हुदै गएको देखिन्छ । ६ वटा राष्ट्रहरूले एकदिवसीय अन्तर्राष्ट्रिय क्रिकेटमा ४०० रन पूरा गरेका छन् । दक्षिण अफ्रिकाले सबैभन्दा बढी ६ पटक ४०० रन पूरा गरेको छ ।

एकदिवसीय क्रिकेटको सर्वाधिक स्कोर ४४३/९ (५० ओभर) हो जुन २००६ मा श्रीलङ्काले नेदरल्यान्ड विरुद्ध बनाएको थियो ।

२२ नोभेम्बर २०१५ सम्म, १७ पटक ४००+ रन बनेको छ । सबैभन्दा पछिल्लो ४००+ रन २५ अक्टोबर २०१५ मा  दक्षिण अफ्रिकाले भारत विरुद्ध बनाएको ४३८ रन हो ।

६ वटा राष्ट्रले मात्र एकदिवसीय क्रिकेटमा ४००+ रन बनाएका छन् :
* दक्षिण अफ्रिका: ६ पटक ४००+ रन बनाउन सफल, र उक्त ६ खेलमै विजयी ।
* भारत: ५ पटक ४००+ रन बनाउन सफल, र उक्त ५ खेलमै विजयी ।
* श्रीलङ्का: २ पटक ४००+ रन बनाउन सफल, जसमा एक खेलमा विजयी र अर्कोमा पराजित ।
* अस्ट्रेलिया: २ पटक ४००+ रन बनाउन सफल, जसमा एक खेलमा पराजित र अर्कोमा विजयी ।
* न्युजिल्यान्ड: १ पटक ४००+ रन बनाउन सफल, र उक्त  खेलमा विजयी ।
* इङ्ल्यान्ड: १ पटक ४००+ रन बनाउन सफल, र उक्त  खेलमा विजयी ।

## सङ्केतहरू
**टिम सङ्केत**
* (३००–३) ले इनिङको समाप्ति वा लक्ष्य पूरा गर्दा टिमले ३ विकेटको क्षतिमा ३०० रन बनायो भन्ने बुझाउँछ । 
* (३००) ले टिमले सम्पूर्ण विकेटको क्षतिमा वा ब्याट्सम्यान ब्याटिङ गर्न असक्षम रहँदा बाकी विकेट  गुमाइ ३०० बनायो भन्ने बुझाउँछ ।

**ब्याटिङ सङ्केतहरू**
* (१००*) ले ब्याट्सम्यानले अविजित १०० रन बनायो भन्ने बुझाउँछ ।
* (१७५) ले ब्याट्सम्यान १७५ रन बनाएर आउट भयो भन्ने बुझाउँछ ।

**बलिङ सङ्केतहरू**
* (५–४०) ले बलरले ४० रन दिएर ५ विकेट लियो भन्ने बुझाउँछ ।
* (४९.५ ओभर) ले टिमले पूरा ४९ ओभर र अर्को ५ बलको अपूर्ण ओभर बलिङ गर्यो भन्ने बुझाउँछ ।

**वर्तमान खेलाडी**
* किर्तिमानी खेलाडी जो अहिले पनि ओडिआई खेलिरहेका छन् (किनभने यिनीहरूको रेकर्ड परिवर्तन हुन सक्छ ।) तिनीहरूलाइ ‡ चिन्ह प्रदान गरिएको छ ।
* वर्तमान विश्व रेकर्डलाई ♠ चिन्ह प्रदान गरिएको छ ।

## समयक्रम अनुसार सूची
## ४००+ रन बनेको खेलको खेल सारासं
### पहिलो र दोस्रो ४००+ स्कोर
### तेस्रो ४००+ स्कोर
### चौथो ४००+ स्कोर
### पाँचौ ४००+ स्कोर
### छैटौँ ४००+ स्कोर
### सातौँ र आठौँ ४००+ स्कोर
### नवौँ ४००+ स्कोर
### दसौं ४००+ स्कोर
### एघारौँ ४००+ स्कोर
### बाह्रौँ ४००+ स्कोर
### तेह्रौँ ४००+ स्कोर
### चौधौँ ४००+ स्कोर
### पन्ध्रौँ ४००+ स्कोर
### सोह्रौँ ४००+ स्कोर
### सत्रौँ ४००+ स्कोर
## सन्दर्भ सामग्री
श्रेणी:एकदिवसीय अन्तर्राष्ट्रिय क्रिकेटका किर्तिमानहरू
श्रेणी:क्रिकेट सम्बन्धित सूचीहरू
श्रेणी:क्रिकेटका कीर्तिमान र तथ्याङ्कहरू